Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 33/14/8802	Košice I, 21.2.2014
EEČ : 2-63-51-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde od júla 2013 doposiaľ neplní vyživovaciu povinnosť na dcéru XXXXX, nar. XXXXX, napriek tomu, že jej to vyplýva zo Zákona o rodine a to vo výške 30% zo sumy životného minima na nezaopatrené neplnoleté maloleté dieťa podľa osobitného predpisu, čím takto od júla 2013 doposiaľ dlhuje do rúk dcéry XXXXX sumu vo výške 217, 14 EUR. 

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ Košice - Dargovských hrdinov, sp. zn. ČVS: ORP-XXXXX/DH-KE-2013 z 08.01.2014 bolo začaté trestné stíhanie a dňa 16.01.2014 vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od júla 2013 doposiaľ neplní vyživovaciu povinnosť na dcéru XXXXX, nar. XXXXX, napriek tomu, že jej to vyplýva zo Zákona o rodine a to vo výške 30% zo sumy životného minima na nezaopatrené neplnoleté maloleté dieťa podľa osobitného predpisu, čím takto od júla 2013 doposiaľ dlhuje do rúk dcéry XXXXX sumu vo výške 135,65 EUR. 

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinená dlžné výživné uhradila v celom rozsahu. 

Poškodená XXXXX vypovedala, že obvinená jej zaplatila výživné v plnej výške, až do konca februára 2014 vo výške 217, 14 EUR, celý dlh jej bol teda uhradený a obvinená nedlhuje na výživnom žiadnu sumu. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinená XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor